als_Latn dik_Latn tur_Latn
Z. Bardhyl Sejdarasi është Sekretar i Përgjithshëm i Lidhjes së Gazetarëve Ekonomike të Shqipërisë. Ka një përvojë më shumë se 30- vjeçare në media-n e shkruar dhe elektronike. Ka qënë drejtor i disa televizioneve, kryeredaktor i parë i revistës së specializuar ekonomike “Monitor”, kryeredaktor i revistës “Bankieri”, si dhe ka punuar si redaktor ekonomik , reporter dhe analist ekonomik në një numër mediash të njohura.
Për një periudhë të caktuar ka punuar si këshilltar i Drejtorit të Përgjithshëm të Tatimeve dhe si drejtor i Marrëdhënieve me Sipërmarrjen dhe Media-n në Dhomën e Tregtisë dhe Industrisë së Tiranës. Ka qënë trainues në Qendrën e Trainimeve dhe Studimeve Sindikale dhe më vonë lektor në Universitetin e Tiranës, Fakulteti i Histori-Filologjisë, dega Gazetari.
Vitet e fundit, z. Sejdarasi ka punuar si drejtor i Përgjithshëm i “BusinessAlbania”, administrator i përgjithshëm i Dhomës Kombëtare të Prodhuesve të Veshjeve dhe Këpucëve dhe koordinator i Shoqatës së Shoqërive Hidrokarbure.
Z. Bardhyl Sejdarasi ka mbaruar Universitetin Politeknik të Tiranës, Fakultetin e Inxhinierisë Mekanike në degën Impiante të industrisë dhe ka përfituar një sërë trainimesh dhe kualifikimesh që përfshijnë fushat e media-s, kryesisht të media-s ekonomike dhe investigative, krijimin dhe botimin e revistave dhe gazetave ekonomike, menaxhimin në fushën e organizatave të biznesit, në fushën e trainimit dhe të ekspertizës për komunikimin midis organizatave të punëdhënësve, për lobimin dhe advokimin e organizatave të sipërmarrësve në raport me politikat publike, etj.
Kontakte:
bardhyl.sejdarasi@financa.gov.al
Cel: 0688015927
© Ministria e Financave 2015
als_Latn als_Latn als_Latn als_Latn hat_Latn epo_Latn ron_Latn als_Latn